## Statut Turopoljske demokratske stranke

### NN 10/2002 (30.1.2002.), Statut Turopoljske demokratske stranke

# POLITIČKE STRANKE

274

Na teme­­lju članka 6. Ustava Republike Hrvatske (»Narodne novine«, broj
41/01) i članka 10. Zakona o političkim strankama (»Narodne novine«, broj
76/93, 111/96, 164/98 i 6/01), na Osnivačkoj skupštini Turopo­­ljske
demokratske stranke održanoj 28. rujna 2001. godine donijet je

## STATUT

### TUROPOLJSKE DEMOKRATSKE STRANKE

I. OPĆE ODREDBE

Članak 1.

Turopo­­ljska demokratska stranka (u da­­lj­­njem tekstu TDS) je politička
stranka, koja u programu i statutu izražava političke ci­­ljeve djelova­­nja.

NAZIV STRANKE I SJEDIŠTE

Članak 2.

Naziv stranke je: TUROPOLJSKA DEMOKRATSKA STRAN­KA.

Skraćeni naziv stranke je TDS.

Sjedište TDS-a je u Velikoj Gorici, odluku o promjeni adrese sjedišta
donosi Predsjedništvo.

PRAVNI STATUS TDS-a

Članak 3.

TDS je pravna osoba, re­gistrirana pri nadležnom tijelu, ima svoj žiroračun,
a u pravnom prometu s trećima za preuzete obveze odgovara svojim sredstvima,
odnosno imovinom.

PODRUČJE DJELOVANJA TDS-a

Članak 4.

TDS djeluje na području Republike Hrvatske, a osobito na području grada
Velike Gorice, općina Orle, Kravarsko i Pokupsko.

PREDSTAVLJANJE I ZASTUPANJE TDS

Članak 5.

TDS predstav­­lja i zastupa predsjednik stranke. U slučaju privremene
spriječenosti predsjednika, stranku predstav­­lja i zastupa jedan od
dopredsjednika koje­g za to ovlasti predsjednik posebnom odlukom. Ako je
predsjednik spriječen odrediti osobu koja će ga zamje­­njivati, učinit će to
umjesto ­­nje­ga Predsjedništvo stranke.

PEČAT TDS

Članak 6.

TDS ima pečat.

Pečat TDS-a je kvadratnog oblika stranice 35¤35 mm. Izrađen je tako da
daje jednobojni otisak u obliku zaštitnog znaka – logotipa TDS-a.

TDS može imati više pečata s drugim rednim brojem.

Pečat mogu imati i ustrojstveni oblici stranke, koji uz naziv stranke
sadrži naziv ustrojstvene jedinice i ­­njeno sjedište.

ZNAK I ZASTAVA TDS-a

Članak 7.

Znak stranke sastoji se od plave podloge kvadratnog oblika, že­­ljene
dimenzije stranica. U sredini se nalaze trodimenzionalna slova TDS žute boje.
Natpisi »TUROPOLJSKA DEMOKRAT­SKA STRANKA« i »Velika Gorica« tiskani su u
bijeloj boji.

Zastava stranke je izrađena od poliestera dimenzije 125¤250 cm u plavoj
boji kao i logotip. U gor­­njem dijelu zastave nalazi se logotip TDS u izvornim
bojama tiska.

CILJEVI I NAČIN DJELOVANJA TDS-a

Članak 8.

Osnovni ci­­ljevi TDS

– organizacija stranke prema programskim načelima,

– razvoj gospodarske djelatnosti,

– razvoj i unapređiva­­nje socijalne djelatnosti,

– inicira­­nje razvoja kulture, i

– provođe­­nje ekoloških akcija.

JAVNOST DJELOVANJA

Članak 9.

Djelova­­nje TDS-a je javno, a javnost rada se osigurava i ostvaruje
pravodobnim i istinitim izvještava­­njem članstva TDS-a te izvještava­­njem
javnosti putem sredstava javnog priopćava­­nja. Članstvo TDS-a o radu stranke
obavještava se dostavom pisanih materijala, putem sjednica tijela TDS-a.

Radi što bo­­lje­g ostvariva­­nja javnosti rada, TDS ima svoju WEB
stranicu na internetu te može izdavati svoj list, biltene, plakate,
interaktivne CD i sl.

Javnost se može isk­­ljučiti sa sjednice tijela TDS-a kad se rasprav­­lja
i odlučuje o pita­­njima i podacima čija bi objav­­ljiva­­nja i šire­­nje štetilo
interesima i ugledu TDS-a ili ­­njenih članova.

Članak 10.

TDS se financira:

– sredstvima darovate­­lja i simpatizera,

– prihodima od dotacija,

– organizira­­nje stranačkih manifestacija, i

– ostalim prihodima.

II. ČLANSTVO

Članak 11.

Članom TDS-a može postati svaka osoba s navršenih 18 godina života koja:

a) ima držav­­ljanstvo Republike Hrvatske,

b) ima potpunu poslovnu sposobnost,

c) prihvaća načela, Program i Statut stranke, te

d) nije član koje druge stranke, re­gistrirane u Republici Hrvatskoj.

O primitku u članstvu odlučuje Predsjedništvo stranke.

Članom TDS-a postaje se potpisiva­­njem pristupnice i upisom u matičnu k­­njigu
članstva koju vodi Predsjedništvo stranke.

Ukoliko Sud časti utvrdi da osoba koja želi upisati u članstvo, te je
potpisala pristupnicu ne ispu­­njava uvjete iz stavka 1. ovoga članka može
osporiti upis u matičnu k­­njigu članstva TDS-a. Član TDS-a dobiva iskaznicu
stranke.

Članak 12.

Članstvo u stranci prestaje

– na vlastiti zahtjev člana,

– isk­­ljuče­­njem iz stranke,

– upisom u koju drugu stranku re­gistriranu u Republici Hrvatskoj, i

– u slučaju smrti.

Član istupa iz stranke podnoše­­njem pisane izjave o istupa­­nju.

Član može biti iskjučen ako teže povrijedi članske obveze.

Članu TDS koji se upiše u drugu stranku re­gistriranu u Republici
Hrvatskoj, članstvo prestaje trenutkom upisa.

PRAVA I OBVEZE ČLANOVA

Članak 13.

Član TDS-a pripada jednoj od podružnica stranke.

Član TDS-a sudjeluje u stvara­­nju i ostvariva­­nju politike stran­ke.

Svaki član može birati i biti biran u tijela TDS-a, sudjelovati u odlučiva­­nju
i na prikladan način dobivati informacije o odlukama stranke.

Član stranke djeluje u podružnici najbližoj mjestu stanova­­nja.

Članak 14.

Član TDS-a obvezan je:

– raditi i postupati u skladu sa Statutom i Programskim aktima TDS-a,

– redovno dolaziti na sastanke organizacija odnosno tijela stranke
kojima pripada,

– savjesno obav­­ljati sve preuzete dužnosti i obveze, štititi interes
stranke, čuvati svoj vlastiti i ugled stranke,

– promovirati program stranke i sudjelovati u ­­nje­govom ostvare­­nju,

– u­­ljudno se ponašati i unijeti u rad stranke primjeren stupa­­nj
tolerancije.

STRANAČKA STEGA

Članak 15.

Protiv svakog člana koji se ogriješi o odredbu članak 14. ovog Statuta
provest će se postupak o stup­­nju ­­nje­gove odgovornosti.

Postupak se vodi pred Sudom časti primje­­njujući ovaj Statut.

Prijedlog za pokreta­­nje odgovornosti može podnijeti u pisanom obliku
pojedinac, odnosno svako tijelo TDS-a, a suspenziju predsjednik stranke.

Za povredu članka 14. Statuta može se izreći suspenzija, opomena i isk­­ljuče­­nje
iz stranke.

Na odluku o suspenziji, opomeni ili isk­­ljuče­­nju može se podnijeti žalba
u roku od 15 dana po primitku odluke, Predsjed­ništvu TDS-a.

III. ORGANIZACIJA TDS-a

Članak 16.

TDS je organizirana u pojedine ustrojstvene oblike prema teritorijalnim
i funkcionalnim kriterijima.

PODRUŽNICE I OGRANCI

Članak 17.

Podružnice i ogranci su osnovne ustrojstvene jedinice TDS-a, koje nemaju
pravnu sposobnost, a odluku o osniva­­nju podružnica i ogranaka donosi
Predsjedništvo TDS-a.

Način rada podružnica i ogranaka uređuje se općim aktom koje­g donosi
Predsjedništvo TDS-a.

Članak 18.

Podružnice i ogranci provode politiku TDS-a i zastupaju interese građana
pri jedinicama lokalne samouprave na područjima Grada i općina.

TIJELA TDS-a

Članak 19

Tijela TDS-a su:

– Skupština,

– Predsjedništvo,

– Sud časti,

– Nadzorni odbor, i

– Vijeće uglednika.

SKUPŠTINA TDS-a

Članak 20.

Skupština TDS-a je najviše programsko, statutarno i izborno tijelo, a čine
ga:

– izborni članovi podružnica izabrani na Skupštinama podružnica jedan
predstavnik na svakih 10 (deset) započetih članova,

– Predsjedništvo TDS-a,

– članovi po funkciji – Predsjednici podružnica,

– Vijećnici općinskih, gradskih Vijeća i članovi Poglavarstva koji su članovi
stranke,

– Sud časti i Nadzorni odbor TDS-a,

– u radu Skupštine mogu sudjelovati i ostali članovi TDS-a ali bez prava
glasova­nja i odlučiva­nja.

Članak 21.

Skupština TDS-a obav­lja sljedeće poslove:

– utvrđuje politiku Stranke,

– analizira programsko i političko djelova­nje stranke,

– donosi program
stranke, Statut, te izmjene i dopune Statuta,

– donosi Pravilnik te odluke i druge akte,

– bira i razrješava predsjednika TDS-a,

– potvrđuje izbor članova Predsjedništva na osnovu prijedloga
predsjednika,

– bira i razrješava članove Suda časti i Nadzornog odbora na prijedlog
Predsjedništva, i

– usvaja financijski plan za proteklo razdob­lje.

Članak 22.

Sjednice Skupštine TDS-a saziva i predsjedava do izbora radnog
predsjedništva, predsjednik.

Sjednica Skupštine održava se najma­nje jednom godiš­nje, a sjednice
Izborne skupštine održavaju se svake 4. godine.

Na zahtjev Predsjedništva stranke, sazvat će se izvanredna i izvještajna
skupština stranke – po potrebi.

PREDSJEDNIŠTVO TDS-a

Članak 23.

Predsjedništvo Turopo­ljske demokratske stranke je najviši izvršno
politički organ Stranke, broji od 10–21 člana, a čine ga:

– Predsjednik TDS-a,

– Predsjednik Vijeća uglednika,

– 3 dopredsjednika,

– Glavni tajnik Stranke,

– Glasnogovornik TDS-a,

– 3 koordinatora,

– Predsjednici podružnica (po funkciji), i

– do 6 (šest) članova TDS-a koje kooptira predsjednik stran­ke.

Članak 24.

Predsjedništvo TDS-a ima s­ljedeća ovlašte­nja:

– provodi odluke Skupštine TDS-a,

– koordinira rad podružnica,

– razmatra i zauzima stavove o aktualnoj politici na pod­ručjima djelova­nja,

– donosi Pravilnik o radu dužnosnika,

– donosi i druge opće akte,

– osniva Stručne klubove TDS-a i nadzire ­njihov rad,

– utvrđuje financijski plan i zak­ljučni račun stranke za tekuću godinu,

– osigurava materijalne i financijske uvjete za rad,

– utvrđuje prijedlog kandidata podružnice za predstavnička tijela na
razini općina odnosno grada,

– u skladu s konkretnim uvjetima određuje broj i prostira­nja podružnica,

– radi na omasov­ljiva­nju stranke,

– organizira i vodi kontakte TDS-a s javnošću,

– odlučuje o surad­nji s drugim političkim strankama,

– utvrđuje prijedlog članova Suda časti i Nadzornog odbora za skupštinu
stranke,

– na konstituirajućoj sjednici Predsjedništva stranke bira na prijedlog
pedsjednika stranke, predsjednika Vijeća uglednika, 3 (tri) dopredsjednika,
glavnog tajnika, glasnogovornika,

– nominira kandidate TDS-a za tijela lokalne i re­gionalne samouprave i
za zastupnike u Hrvatski sabor,

– radi na organizira­nju stranke,

– inicira i provodi političke i programske aktivnosti stranke,

– donosi odluku o raspušta­nju podružnica i imenova­nja povjerenika
podružnice, i

– obav­lja i druge poslove predviđene Statutom.

PREDSJEDNIK STRANKE

Članak 25.

Predsjednik TDS-a:

– uprav­lja strankom, izvršava i provodi odluke Predsjed­ništva i obav­lja
tekuće poslove vezane za funkcionira­nje stranke,

– predstav­lja i zastupa stranku,

– saziva sjednice predsjedništva, a u slučaju spriječenosti jedan od
dopredsjednika po ovlašte­nju predsjednika,

– provodi politiku stranke u skladu sa programom TDS-a, Statutom,
odlukama i zak­ljučcima skupštine i Predsjedništva stranke,

– prije održava­nja Skupštine utvrđuje točan broj članova koji
prisustvuju Skupštini,

– zadužuje dopredsjednika za provedbu pojedinih programskih područja,

– ukoliko predsjednik stranke TDS-a prestane obav­ljati svoju dužnost iz
bilo koje­g razloga, Predsjedništvo imenuje vršite­lja dužnosti TDS-a do sljedeće
izborne skupštine, i

– obav­lja i druge poslove po Statutu.

Članak 26.

Dužnosnici TDS-a su predsjednik TDS-a, predsjednik vijeća uglednika,
dopredsjednici TDS-a, glavni tajnik, glasnogovornik, koordinatori i članovi
Predsjedništva.

Skupština može opozvati predsjedništvo i ostala radna tijela TDS-a (u
cjelini kao i pojedince) zbog krše­nja Statuta i drugih općih akata. Ukoliko se
opozove pojedini članu, bira se novi kojem mandat traje do isteka mandata
opozvanog člana tijela.

GLAVNI TAJNIK STRANKE

Članak 27.

Glavni Tajnik TDS-a:

– sudjeluje u pripremi i radu Predsjedništva i izvršnih tijela stranke i
zajedno s predsjednikom stranke prije održava­nja sjednice skupštine utvrđuje
točan broj članova koji prisustvuju skup­štini,

– koordinira rad podružnica,

– radi na organizaciji stranke,

– vodi re­gistar članova stranke,

– organizira i kontrolira ostvariva­nje materijalno financijskih uvjeta
poslova­nja TDS-a u skladu sa zakonom,

– vodi, ažurira i kontrolira blagajničku i drugu financijsko-materijalnu
dokumentaciju u surad­nji sa profesionalnim k­njigo­vođom koji u pravilu nije član
TDS-a, te

– obav­lja i druge
poslove po Statutu i odlukama Pred­sjed­ništva.

GLASNOGOVORNIK

Članak 28.

Glasnogovornik TDS-a zadužen je za odnose s javnošću.

SUD ČASTI

Članak 29.

Sud časti ima 3 (tri) člana.

Članovi suda časti između sebe biraju predsjednika.

NADZORNI ODBOR

Članak 30.

Nadzorni odbor ima po 5 (pet) članova.

Članovi Nadzornog odbora između sebe biraju predsjednika.

Nadzorni odbor ocje­njuje da li se sredstvima stranke raspolaže
zakonski, uredno i namjenski.

Nadzorni odbor daje miš­lje­nje o financijsko-materijalnom poslova­nju
skupštini stranke.

VIJEĆE UGLEDNIKA

Članak 31.

Vijeće uglednika je političko savjetodavno tijelo. Okup­lja ugledne ­ljude
koji su ostvarili značajne rezultate i prizna­nja u svom području djelova­nja a
žele pomoći u radu i razvoju TDS-a. Članovi Vijeća uglednika mogu biti zaslužni
hrvatski držav­ljani neovisno o mjestu rada ili stanova­nja, i ne moraju nužno
biti članovi TDS-a.

Vijeće uglednika ima političku, savjetodavnu i inicijativnu zadaću prema
predsjedništvu TDS-a, bez prava odlučiva­nja.

Radom Vijeća uglednika rukovodi predsjednik Vijeća uglednika koji je član
Predsjedništva TDS-a.

STRUČNI KLUBOVI

Članak 32.

Stručni klubovi TDS-a potiču i ostvaruju kreativnu aktivnost članova i
simpatizera TDS-a, kroz rad na konkretnim stručnim projektima. Stručni klubovi
su savjetodavna tijela i nemaju mo­guć­nost odlučiva­nja. Radom stručnih
klubova koordinira koordinator za rad stručnih klubova koji je član Predsjedništva
TDS-a.

Klubovi se osnivaju na razini stranke, na prijedlog podružnica a odluku
o osniva­nju donosi Predsjedništvo stranke.

Članak 33.

U klubovima se planiraju rješe­nja bitnih pita­nja iz svih područja života
i na prostoru djelova­nja stranke (političkog, ekonomskog, socijalnog, ekološkog,
informacijskog i drugo). Na teme­lju programa rada klubova Predsjedništvo
stranke donosi operativne programe na nivou stranke.

Članak 34.

Broj članova stručnih klubova nije ograničen. Na konsti­tu­irajućoj
sjednci članovi stručnog kluba biraju između sebe pred­sjednika stručnog kluba.

IV. IZBOR, KANDIDIRANJE, OPOZIV

Članak 35.

Svaki član TDS-a može birati i biti biran u tijela stranke.

Sva tijela stranke biraju se za razdob­lje od 4 (četiri) godine.

Izbor članova za tijela stranke obav­lja se tajnim, ili javnim glasova­njem,
o čemu se odlučuje na svakoj sjednici Skupštine.

Članak 36.

Način kandidira­nja i postupak bira­nja određuje Pred­sjed­ništvo
stranke koje donosi odluku o provođe­nju redovnih i prijevremenih izbora tijela
stranke ako Statutom nije drukčije određeno.

Članak 37.

Za svakog izbornog člana glasuje se u odvojenim postupcima.

Članak 38.

Opoziv pojedinih članova tijela stranke uslijedit će zbog krše­nja
statuta, a opoziv može izvršiti ono tijelo koje je izabralo člana.

V. KVORUM I ODLUČIVANJE

Članak 39.

Tijela TDS-a mogu donositi odluke ako je sjednici nazočna natpolovična
većina ­njenih članova.

Odluka je donesena ako za ­nju glasa natpolovična većina nazočnih članova.

VI. NOMINIRANJE KANDIDATA ZA PREDSTAVNIČKA
TIJELA

Članak 40.

Nominaciju kandidata za predstavnička tijela na nivou općina odnosno
grada i županije vrši Predsjedništvo TDS-a na osnovi prijedloga izvršnih odbora
podružnica TDS-a.

VII. STATUT I DRUGI AKTI STRANKE

Članak 41.

Statut je najviši normativni akt kojim se uređuje unutar­nji ustroj i
uprav­lja­nje u stranci.

Članak 42.

Postupak donoše­nja Statuta, te ­nje­govih izmjena ili dopuna mogu
pokrenuti tijela stranke ili 10 članova stranke.

Prijedlozi u smislu stavka 1. ovog članka dostav­ljaju se Predsjedništvu
stranke koje je dužno očitovati se o prijedlogu i o tome izvijestiti predlagate­lja.

Članak 43.

Nacrt Statuta izrađuje komisija koju imenuje Predsjedništvo TDS-a.

O nacrtu Statuta odnosno izmjenama i dopunama organizira se javna
rasprava u podružnicama stranke.

Primjedbe i prijedlozi dostav­ljaju se Predsjedništvu TDS-a koje utvrđuje
konačni prijedlog Statuta.

Statut odnosno izmjene i dopune statuta donosi Skupština stranke.

Članak 44.

Tijela stranke donose u skladu sa svojim ovlastima utvrđe­nim statutom,
odluke, zak­ljučke ili naputke.

VIII. MATERIJALNO I FINANCIJSKO POSLOVANJE

Članak 45.

TDS ostvaruje prihode iz izvora utvrđenih u članku 10. Statuta.

Članak 46.

U svrhu osigura­nja materijalno-financijske osnove za rad, stranka može
osnovati poduzeće samostalno ili s drugim osobama, u skladu s posebnim
propisima.

Članak 47.

Financijsko i materijalno poslova­nje Stranke te djelova­nje poduzeća u ­njezinom
vlasništvu re­gulira se Pravilnikom o financijsko-materijalnom poslova­nju koje­g
donosi Predsjedništvo stranke.

IX. OSTALE ODREDBE

Članak 48.

TDS prestaje postojati odlukom Skupštine TDS, i to ako je donese najma­nje
2/3 od ukupnog broja izaslanika Skupština, te iz razloga propisanih zakonom.

Članak 49.

U slučaju prestanka rada Stranke ­njezina imovina pripast će Muzeju
Turopo­lja u Velikoj Gorici.

Članak 50.

Ovaj Statut stupa na snagu danom donoše­nja.

Članak 51.

Ovaj Statut objavit će se u »Narodnim novinama« ili u jednom od dnevnih
listova.

Predsjednik TDS-a
**mr. Šime Vatavuk,** v. r.

Statut, NN 10/2002-274